HAAPSALU LINNAVOLIKOGU
KOLMANDA  KOOSSEISU

M Ä Ä R U S
							
Haapsalu								28. märts 2002 nr 31

Noorsooprojektidele toetuse 
eraldamise korra kinnitamine

Juhindudes noorsootööseaduse paragrahvi 6 lõike1 punktis 2, Haapsalu põhimääruse paragrahvi 23 lõike 1 punktist 5 ja paragrahvist 82  Haapsalu Linnavolikogu m ä ä r a b:

1.	Kinnitada “Noorsooprojektidele toetuse eraldamise kord” (lisatud).

2.	Avaldada määrus elektroonilises Riigi Teatajas.

3.	Määrus jõustub kolmandal päeval peale avalikustamist.

Andres Lipstok
Volikogu esimees

	

	

	KINNITATUD
	Haapsalu Linnavolikogu 
	28.03.2002 määrusega nr 31

NOORSOOPROJEKTIDELE TOETUSE 
ERALDAMISE KORD

I Üldsätted
1.	Noorsooprojektidele toetuse eraldamise kord (edaspidi Kord) sätestab noorsotööseaduse ( RT I 1999, 27, 392) alusel toetuse andmise Haapsalu linna haldusterritooriumil tegutsevatele noorteühingutele, noorteprogrammidele ja noorteprojektidele.
2.	Toetuse andmise eesmärgiks on arendada noorsootööd Haapsalu linnas.
3.	Linnaeelarvega määratud noorsooprojektide toetussummad on mõeldud:
3.1.	toetuseks noorsooprojektidele nende kaasfinantseerimiseks;
3.2.	muude väikeprojektide finantseerimiseks, mis hõlmavad ka noorsootööd Haapsalu linnas;
3.3.	muude noorsoo tegevuste toetamiseks Haapsalus.
4.	Toetust võivad taotleda:
4.1.	juriidilised isikud;
4.2.	täisealised füüsilised isikud.

II Toetuse taotlemine
5.	Toetuse taotlemise aluseks on avaldus, mis esitatakse Haapsalu Linnavalitsuse haridusosakonnale (edaspidi Osakond).
6.	Taotlusi toetuse saamiseks võib esitada aastaringselt.
7.	Taotlusele lisatakse projekti vormis tegevuskava, kus on ära näidatud:
7.1.	projekti nimi;
7.2.	taotleja (nimi, aadress, registrikood/isikukood, panga rekvisiidid);
7.3.	kui taotleja on juriidiline isik, siis andmed projektijuhi kohta;
7.4.	projekti eesmärk ja vajalikkus;
7.5.	projekti kestvus;
7.6.	projekti sihtrühm;
7.7.	projekti detailne tegevuskava;
7.8.	projekti kogueelarve;
7.9.	kinnitused kaasfinantseerijatelt.
8.	Osakonnal on vajadusel õigus nõuda taotlejalt lisadokumente või täpsustusi.

III Taotluse läbivaatamine
9.	Taotlused vaadatakse läbi Osakonnas kolm korda aastas (märtsi, juuni ja septembri teisel esmaspäeval).
10.	Kui toetuse määramine nõuab täpsustusi, siis Osakond pöördub nende saamiseks taotleja poole viie tööpäeva jooksul taotluse saamisest ja taotlejal on aega vastamiseks viis tööpäeva, misjärel vaadatakse taotlus uuesti läbi.

IV Toetuse eraldamine ja kasutamise järelvalve
11.	Toetuse eraldamise otsustab linnavalitsus oma korraldusega järgmisel istungil peale Osakonnalt ettepaneku saamist.
12.	Toetus eraldatakse sihtotstarbelisena ja selle kasutamise tingimused fikseeritakse toetuse saaja ja linna vahelise lepinguga, mille täitmist kontrollib Osakond.
13.	Lepingus, mis sõlmitakse toetuse saajaga nädala jooksul arvates Linnavalitsuse poolt toetuse määramisest, sätestatakse:
13.1.	toetuse saamise otstarve ja toetuse andmise maksegraafik;
13.2.	toetuse saaja kohustused toetuse sihipärasel kasutamisel;
13.3.	Osakonna õigused toetuse sihipärase kasutamise ja toetust saanud noorsootegevuste läbiviimise kontrollimisel;
13.4.	sanktsioonid lepingu rikkumise korral.

V  Rakendussätted
14.	Toetusteks eelarvest eraldatud summad kuuluvad taotlejate vahel  jagamisele kalendriaastasiseselt alljärgnevates mahtudes:
14.1.	märts - kuni 20% antud eelarveartikli mahust;
14.2.	juuni – kuni 50% antud eelarveartikli mahust;
14.3.	september – kuni 30% antud eelarveartikli mahust.
15.	Kui eelmise perioodi jagatavatest vahenditest jääb toetusrahasid kasutamata, siis liidetakse vastav summa järgmise perioodi toetuseralduse summa hulka.
16.	2002. aasta esimene käesoleva Korra järgi toetuste saamiseks esitatud taotluste läbivaatamine toimub 2002.a. aprillikuu neljandal esmaspäeval.